armvectores/hy_wikipedia_2023 huggingface dataset:
А-190

А190 «Ունիվերսալ», ստորքաղաքային ԿԳԻ բաց բաժնետիրական ընկերության կոնստրուկտորների կողմից ստեղծված ունիվերսալ նավային սարքավորում (գլխավոր կոնստրուկտոր՝ Ալեքսեյ Պետրովիչ Ռոգով)։ Սերիական արտադրվում է երկու տարբերակով, որոնք արտաքնապես տարբերվում են վահանային ծածկմամբ։ А190Э սարքավորումն ունի ստանդարտ աշտարակ, իսկ A190-01-ի աշտարակը պատրաստված է «ստելս» տեխնոլոգիայով։
Համակարգի մշակումը սկսվել է 1990-ական թվականների սկզբին։


== Բնութագիր ==

Տրամաչափ՝ 100 միլիմետր
Սարքավորման զանգված՝ 15 տոննա
Արագաձգություն՝ 80 կրակոց րոպեում
Կրակելու դիրքի անկյուն՝ -15-ից մինչև +85 աստիճան
Նպատակակետի հասանելիություն՝ ըստ բարձրության՝ 15 կիլոմետր
Կրակոցի առավելագույն հեռավություն՝ 21 կիլոմետր


== Կրողներ ==
A-190 հրետանային կայանքով զինված են ռուսական և օտարերկրյա նավատորմի հետևյալ նավերը․

 Ռուսաստան 11356 նախագծի ֆրեգատներ,
 Հնդկաստան Թալվար մոդելի ֆրեգատներ,
 Ռուսաստան 23550 նախագծի ունիվերսալ պարեկային նավեր,
 Ռուսաստան նախագծի հետախուզական ռազմանավեր,
 Ռուսաստան 21630 նախագծի փոքր հրետանային նավեր,
 Ռուսաստան 21631 նախագծի փոքր հրթիռային նավեր։


== Գնահատական ==
А190 «Ունիվերսալ»-ի արտադրությունը կոնստրուկտորական բյուրոյից փոխանցվել է «Буревестник» ԿԳԻ-ին, իսկ գինը նվազել է 300-400 միլիոն ռուբլիից՝ 1,5-2 անգամ։
2012 թվականի դեկտեմբերի 27-ին А-190-01-ի առաջին սերիական մոդիֆիկացված սարքավորումը հաջողությամբ անցել է ընդունում-հանձնման մի շարք փորձարկումներ և ցույց է տվել լիարժեք համապատասխանությունը Ռուսաստանի Դաշնության պաշտպանության նախարարության պահանջներին։ Առաջին սերիական տարբերակը փոխանցվել է 21631 նախագծի «Град Свияжск» փոքր հրթիռային նավին։


== Պատկերասրահ ==

		


== Ծանոթագրություններ ==


== Արտաքին հղումներ ==
АУ А-190 1OO-MM КОРАБЕЛЬНАЯ АВТОМАТИЧЕСКАЯ АРТИЛЛЕРИЙСКАЯ УСТАНОВКА Archived 2017-05-23 at the Wayback Machine.
Կաշկուրինո

Կաշկուրինո (ռուս.՝ Кашкурино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Լյապկա

Մեծ Լյապկա (ռուս.՝ Большая Ляпка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 307 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջերվան

Ջերվան, գյուղ Արևմտյան Հայաստանում, Դիարբեքիրի վիլայեթի Չարսանջակի գավառակում։ Գտնվում էր Խոզաթ գյուղաքաղաքից 21 կմ հարավ, Արածանի գետի աջակողմյան Սյունգիտ վտակի աջ ձորակողին։
Այգեվետ գյուղ էր։


== Բնակչություն ==
XX դարի սկզբին ուներ 60 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վլադիմիր Պոլենով

Վլադիմիր Պոլենով (ռուս.՝ Влади́мир Миха́йлович Поле́нов հունվարի 1, 1951(1951-01-01)), ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է իսպաներենին, գերմաներենին և անգլերենին։
1974 թվականից զբաղվում է դիվանագիտական գործունեությամբ։

1995-1997 թվականներին՝ Ավստրիայում Ռուսաստանի դեսպանատան խորհրդական-դեսպանորդ։
1996-2000 թվականներին՝ Ռուսաստանի արտաքին գործերի նախարարության չորրորդ եվրոպական դեպարտամենտի փոխտնօրեն։
2000-2005 թվականներին՝ Գերմանիայում Ռուսաստանի դեսպանատան խորհրդական-դեսպանորդ։
2006 թվականին՝ Ռուսաստանի արտաքին գործերի նախարարության արտաքին քաղաքականության պլանավորման դեպարտամենտի փոխտնօրեն։
2009-2012 թվականներին՝ Ռուսաստանի արտաքին գործերի նախարարության երրորդ եվրոպական դեպարտամենտի փոխտնօրեն։
2012 թվականի փետրվարի 20-ից մինչև 2016 թվականի մարտի 14-ը Ճամայկայում եղել է Ռուսաստանի Դաշնության արտակարգ և լիազոր դեսպան։
2012 թվականի ապրիլի 12-ից մինչև 2016 թվականի մարտի 14-ը Անտիգուա և Բարբուդայում եղել է Ռուսաստանի Դաշնության արտակարգ և լիազոր դեսպան։
2012 թվականի ապրիլի 25-ից մինչև 2016 թվականի մարտի 14-ը Սենթ Քիթս և Նևիսում եղել է Ռուսաստանի Դաշնության արտակարգ և լիազոր դեսպան։
2012 թվականի մայիսի 4-ից մինչև 2016 թվականի մարտի 14-ը Սենթ Լուիսում եղել է Ռուսաստանի Դաշնության արտակարգ և լիազոր դեսպան։
2012 թվականի մայիսի 5-ից մինչև 2016 թվականի մարտի 14-ը Դոմինիկայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
1-ին դասի արտակարգ և լիազոր դեսպանորդ (2004 թվականի օգոստոսի 25)


== Ծանոթագրություններ ==


== Արտաքին հղումներ ==
Биография на сайте МИД России
Биография на сайте Посольства России на Ямайке Archived 2014-02-02 at the Wayback Machine.
Նյար Միլկշոր

Նյար Միլկշոր (ռուս.՝ Няр-Мылькшор), գետ Ռուսաստանում, հոսում է Կոմի Հանրապետությունով,Նենեցյան ինքնավար օկրուգով։ Գետաբերանը գտնվում է Սուլա գետի ձախ ափին՝ 280 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082851
Կոդը ըստ հիդրոլոգիական հետազոտության (ՌԴ) — 103008285
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նապոլեոնի թեորեմ

Նապոլեոնի թեորեմ, էվկլիդեսյան հարթաչափության պնդում հավասարակողմ եռանկյունների համար։

Եռանկյունները կարող են կառուցված լինել ներսում (բոլորը), դրանից սահմանումը չի փոխվի։
Ստացված եռանկյունը անվանում են Նապոլեոնի եռանկյուն (ներքին և արտաքին), և այդ երկու եռանկյունների տարբերությունը հավասար է սկզբնական եռանկյանը։ Թեորեմը հաճախ վերագրվում է Նապոլեոնին (1769-1821)։ Հնարավոր է, որ այն առաջարկել է Ու. Ռեզերֆորդը
The Ladies' Diary 1825 իր հրատարակության մեջ։


== Ապացուցումներ ==
Տվյալ թեորեմը ունի ապացուցման մի քանի ձև։ Նրանցից մեկը օգտագործում է պտույտը և Շալի թեորեմը (3 հաջորդական պտույտներ հարթությունը վերադարձնում են նախկին դիրքին)։ Նման եղանակ է կիրառում պտույտային նմանադրությունը։


== Արտաքին հղումմներ ==
Napoleon's Theorem and Generalizations, at Cut-the-Knot
To see the construction, at instrumenpoche
Napoleon's Theorem by Jay Warendorff, The Wolfram Demonstrations Project.
Napoleon's Theorem and some generalizations, variations & converses at Dynamic Geometry Sketches
Napoleon's Theorem, Two Simple Proofs
Infinite Regular Hexagon Sequences on a Triangle (generalization of Napoleon's Theorem) by Alvy Ray Smith.
Աստերոիդների ցանկ (216701-216800)

Աստերոիդների ցանկ (216601-216700)  • Աստերոիդների ցանկ  • Աստերոիդների ցանկ (216801-216900)
 Աստերոիդների ցանկ (216601-216700)  • Աստերոիդների ցանկ  • Աստերոիդների ցանկ (216801-216900)
Վագըֆ (այլ կիրառումներ)

Վագըֆ, կարող է վերաբերել՝

Վագըֆ - գյուղ Արևմտյան Հայաստանում, Կիլիկիայի Պելյանի գավառակում
Վագըֆ - գյուղ Արևմտյան Հայաստանում, Կիլիկիայի Հալեպի նահանգում
Հակոբ Իսպեչերյան

Հակոբ Իսպեչերյան (1856, Կեսարիա, Թուրքիա - ?), հայ դեղագործ։


== Կենսագրություն ==
Հակոբ Իսպեչերյանը ծնվել է 1856 թվականին, Ան­կա­րա­յի նա­հան­գի Կեսարիայի գավառի կենտրոն՝ Կե­սա­րիա քաղաքում։ 1876 թվականին ավարտել է Կ. Պոլսի Օսմանյան դեղագործական վարժարանը և դեղագործի վկայական ստացել։ 1876-1886 թվականներին դեղագործ է աշխատել Կ. Պոլսում, ապա՝ Կեսարիայում։ 1886-1890 թվականներին սովորել է Կ. Պոլսի Օսմանյան կայսերական բժշկական վարժարանում և բժշկի վկայական ստացել։
1890-1915 թվականներին Կեսարիայում թաղապետարանի բժիշկ է աշխատել։ 1915 թվականին Կեսարիայում ձերբակալվել է և Սի­րի­այի հարավի Դարաա քաղաքն աքսորվել։ Այնուհետև ազատվել է և նշանակվել Հաուրանի թաղապետական բժիշկ։ Այստեղ, ըստ ոմն «Իրա­զե­կի», ինչ-որ չափազանց տխուր դեր է կատարել։
1918 թվականին Առա­ջին աշ­խար­հա­մար­տի ավարտից հետո հաստատվել է Հա­լե­պում, որտեղ և մահացել է։


== Գրականություն ==
Ալպօյաճեան Արշակ, Պատմութիւն հայ Կեսարիոյ, Բ հատոր, Գահիրէ, 1937։


== Արտաքին հղումներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ստեփան Սողոմոնյան

Ստեփան Սամսոնի Սողոմոնյան (1928, Նալբանդյան, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - հունվարի 24, 2021(2021-01-24)), հայ թատերական նկարիչ։


== Կենսագրություն ==
Ստեփան Սողոմոնյանը ծնվել է Արմավիրի մարզի Նալբանդյան գյուղում 1928 թվականին։ 1953 թվականին ավարտել է Երևանի գեղարվեստա-թատերական ինստիտուտը։ Մասնակցել է «Անձամբ ճանաչում եմ» ֆիլմի ձևավորման աշխատանքներին։


== Ծանոթագրություններ ==
Էդիկ Ղուկասյան

Էդիկ Իշխանի Ղուկասյան (ապրիլի 24, 1934(1934-04-24), Մեծշեն, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - մարտի 6, 2018(2018-03-06)), վիրաբույժ-ուրոլոգ։ Ղարաբաղյան շարժման մասնակից։ Բժշկական գիտությունների թեկնածու (1974)։


== Կենսագրություն ==
Ավարտել է Երևանի պետական բժշկական համալսարանը (1958 թվական)։ «Միացում» հասարակական կազմակերպության համանախագահ, Տնօրենների խորհրդի և Ազգային խորհրդի նախագահությունների անդամ, ՀՀ ԳԽ Արցախի հարցերի գծով հատուկ հանձնաժողովի նախագահի տեղակալ, «ժողովրդական Արցախ միություն» հասարակական քաղաքական կազմակերպության կենտրոնական խորհրդի համանախագահ, «Հիշատակ» հիմնադրամի ղեկավար, Արցախի համալսարանի բժշկագիտության ամբիոնի վարիչ։
Պարգևատրվել է ԼՂՀ «Վաչագան Բարեպաշտ» մեդալով, «Մայրական երախտագիտություն Արցախի քաջորդիներին» հուշամեդալով։


== Պարգևներ ==
Պատվո շքանշան, 2014


== Գործունեությունը պատերազմի տարիներին ==
1988-1994 թվականներին ռազմաճակատներում, դաշտային շարժական հոսպիտալներում և քաղաքացիական բուժհիմնարկներում կազմակերպել և մասնակցել է վիրավոր ազատամարտիկների բուժօգնության աշխատանքներին։


== Գործունեությունը պատերազմից հետո ==
Պատերազմի տարիներին և զինադադարից հետո զբաղվել է բարեգործությամբ, կազմակերպել է ծնողազուրկ և հաշմանդամ երեխաների նյութական օգնության և խնամքի աշխատանքներ։
Գիտական աշխատությունները վերաբերում են ընդհանուր վիրաբուժական և ուրոլոգիական հիվանդությունների ախտորոշման և բուժման մեթոդներին։ ՀՀ ԳԽ պատգամավոր (1991-1995 թվականներ)։


== Ծանոթագրություններ ==
Վասիլևո-Պետրովսկի (Ազովի շրջան)

Վասիլևո-Պետրովսկի (ռուս.՝ Васильево-Петровский ), ավան Ռուսաստանի Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 20 կմ հեռավորության վրա։
Դյոն լե Պալեստել (կանտոն)

Դյոն լե Պալեստել (ֆր.՝ Dun-le-Palestel), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 6536 մարդ էր։Կանտոնի համարը 2314 է։ Դյոն լե Պալեստել կանտոնում կա 13 կոմունա, որոնցից ամենամեծը Դյոն լե պալեստել կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ցարյովկա (գյուղ, Դոլգորուկովսկի շրջան)

Անվան այլ կիրառումների համար տե՛ս՝ ՑարյովկաՑարյովկա (ռուս.՝ Царёвка), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերսոկանա

Բերսոկանա (իսպ.՝ Berzocana), բնակավայր և համայնք Իսպանիայում՝ Էստրեմադուրա մարզի Կասերես պրովինցիայի  Լաս Վիլյուերկաս շրջանում։ Տարածքը՝ 134 կմ²։ Բնակչության թվաքանակը՝ 520 (2010 թվականի տվյալներով)։ Պրովինցիայի վարչական կենտրոնից հեռավորությունը՝ 104 կմ։


== Արտաքին հղումներ ==
Página inicial de búsqueda en el catálogo de colecciones del Museo Arqueológico Nacional (Madrid) donde se puede iniciar la consulta de la ficha museográfica de los objetos del llamado Tesoro de Berzocana
De orfebrería céltica: El depósito de Berzocana y un brazalete del Museo Arqueológico Nacional de Martín Almagro Basch(չաշխատող հղում)
Jubilar berzocaniego
Սեդովկա (գյուղ, Բլագովեշչենսկի շրջան)

Սեդովկա (ռուս.՝ Седовка, բաշկիրերեն՝ Седовка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեֆերսոն շրջան (Օրեգոն)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 4.613 կմ² է, բնակչությունը՝ 21.720 մարդ (2010 թ. տվյալներով)։ Շրջկենտրոնն է Մադրաս բնակավայրը։ Կազմավորվել է 1914 թ.։
Տիգրան Խաչատուրով

Անվան այլ կիրառումների համար տե՛ս՝ Խաչատուրյան (այլ կիրառումներ)Տիգրան Սերգեյի Խաչատուրով (ծն. սեպտեմբերի 23 (հոկտեմբերի 6) 1906, Մոսկվա - սեպտեմբերի 14, 1989, Մոսկվա), խորհրդային տնտեսագետ։ Տնտեսագիտության դոկտոր (1940), պրոֆեսոր (1940), ԽՍՀՄ ԳԱ ակադեմիկոս (1966)։


== Կենսագրություն ==
1928 թվականին ավարտել է Մոսկվայի համալսարանի հասարակական գիտությունների ֆակուլտետը։ Տրանսպորտի էկոնոմիկա է դասավանդել Մոսկվայի համալսարանում (1930 - 1931), տրանսպորտային ինժեներների ինստիտուտում (1931 - 1954), երկաթուղային տրանսպորտի ակադեմիայում (1947 - 1954), Տրանսպորտա-տնտեսագիտական ինստիտուտում (1952 - 1963) և այլ բուհերում։ Եղել է Երկաթուղային տրանսպորտի համամիութենական գիտահետազոտական ինստիտուտի տնօրեն, «Տեխնիկա ժելեզնիխ դորոգ» («Texника железных дорог») ամսագրի խմբագիր (1945 - 1949)։ Կազմակերպել և ղեկավարել է ԽՍՀՄ ԳԱ տրանսպորտային համալիր պրոբլեմների ինստիտուտը (1955-1959)։ 1957 թվականից ԽՍՀՄ Պետպլանի էքսպերտ հանձնաժողովի անդամ է, ԽՍՀՄ ԳԱ կապիտալ ներդրումների արդյունավետության և նոր տեխնիկայի գիտական խորհրդի նախագահ, «Վոպրոսի էկոնոմիկի» («Bonpосы экономики») ամսագրի խմբագրական կոլեգիայի անդամ, 1966 թվականից՝ գլխավոր խմբագիր։ 1967-1971 թվականներին եղել է ԽՍՀՄ ԳԱ Նախագահության անդամ՝ էկոնոմիկայի բաժանմունքի ակադեմիկոս քարտուղար։ 1970 թվականից՝ Հունգարիայի ԳԱ պատվավոր անդամ։ Հեղինակ է տրանսպորտի էկոնոմիկայի, կապիտալ ներդրումների արդյունավետության, վերարտադրության տեսության, սովետական էկոնոմիկայի զարգացման հարցերին նվիրված շուրջ 20 մենագրության, գրքույկի և 300 հոդվածի, որոնցից շատերը հրատարակվել են աշխարհի տարբեր լեզուներով (անգլերեն, ֆրանսերեն, ճապոներեն, բուլղարերեն են)։


== Երկեր ==
Размещение транспорта в капиталистических странах и в СССР, М., 1939.
Пути развития транспорта СССР, М., 1941.
Основы экономики железнодорожного транспорта, ч. 1, М., 1946.
Экономика транспорта, М., 1959.
Экономическая эффективность капитальных вложений, М., 1964.
Социалистическое расширенное воспроизводство, М., 1971.
Советская экономика на современном этапе, М., 1975.
Интенсификация и эффективность в условиях развитого социализма, 352 с. 21 см., М. Наука 1978.
Эффективность капитальных вложений, 335 с. 22 см., М. Экономика 1979.
Экономика природопользования, 2-е изд. М. Наука 1987.
Современная экономика Советского Союза, 485 с. 18 см., М. Прогресс 1979.
Избранные труды.  В 2 т. / Т. С. Хачатуров, 590 с., 23 см, М. Вольное экон. о-во России: ООО "Дедал Арт" 1996.


== Գրականություն ==
Tигран Сергеевич Хачатуров, Биобиблиография, M., 1969.


== Ծանոթագրություններ ==
Նովայա Ռուդնյա (գյուղ, Խիսլավիչսկի շրջան)

Նովայա Ռուդնյա (ռուս.՝ Новая Рудня), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմել է 178 մարդ։
Գտնվում է շրջանի հարավ-արևմտյան մասում՝ Խիսլավիչից 13 կմ արևելք, A141 մայրուղուց 13 կմ հարավ-արևմուտք, Դուխովայա գետի ափին։ Մտնում է Չերեպովսկի գյուղական բնակավայրի կազմի մեջ։


== Պատմություն ==
Նախկինում երկաթի հանքաքարի փոքր ձեռնարկությունները կոչվել են Ռուդնի։ Այստեղ արդյունահանված ճահճային հանքաքարից երկաթ են ձուլել, այստեղից էլ առաջացել է գյուղի անվանումը։
Գյուղը Ռուդնյա անունով  նշված է 1773 թվականի քարտեզի վրա։ Ռուդնյա անվան տակ այն նշված է նաև 1780-1790 թվականների Սմոլենսկի նահանգի գլխավոր հետազոտական պլաններում։ Ըստ Սմոլենսկի նահանգի 1859 թվականի բնակավայրերի ցանկի, Ռոսլավլի շրջանի Ռուդնյա գյուղը նոր է։ Գյուղն ունեցել է 1 ուղղափառ եկեղեցի, 52 բակ և 550 բնակիչ։ 1861 թվականին Նովայա Ռուդնյան դարձել է Նովո-Ռուդնյա վոլոստի կենտրոնը, որը գոյություն է ունեցել մինչև 1920-ական թվականները։ 1929 թվականից ստեղծվել է Նովո–Ռուդնյանսկի գյուղական խորհուրդը։ Կարմիր բանակի 1924-1926 թվականների քարտեզի վրա նշված է որպես Ռուդնյա-Նովայա գյուղ, ունեցել է 146 տնտեսություն։
2006 թվականին Նովայա Ռուդնայում վերացվել է վարչական բաժինը, գյուղը մտել է Չերեպովսկի գյուղական բնակավայրի կազմի մեջ։


== Նշանավոր բնակիչներ ==
Պյոտր Նիլովիչ Տարասենկով (1916-1985) - խորհրդային պատմաբան, Ուրալի արդյունաբերականացման պատմության մասնագետ։ Պատմական գիտությունների դոկտոր (1974), պրոֆեսոր (1977)։


== Տնտեսություն ==
Գյուղն ունի միջնակարգ դպրոց,
Գյուղատնտեսական ձեռնարկություն «Նոր Ռուդնյա»։


== Տեսարժան վայրեր ==
Անհայտ զինվորի հուշարձան,
Հնագիտական հուշարձաններ,
1-ին հազարամյակում Դնեպր-Դվինյան ցեղերի բնակեցում գյուղի ծայրամասում,
Կուրգան խումբը Օլխովկա գետի ափին։ Կուրգանները կառուցել են կրիվիչները 11-13-րդ դարերում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլանի կոնսերվատորիա

Միլանի կոնսերվատորիա (Միլանի Ջուզեպպե Վերդիի անվան կոնսերվատորիա (իտալերեն՝ Conservatorio di musica “Giuseppe Verdi” di Milano)), երաժշտական ուսումնական հաստատություն Իտալիայի Միլան քաղաքում։ Կոնսերվատորիան կրում է Ջուզեպպե Վերդիի անունը։


== Պատմություն ==

Կոնսերվատորիան ստեղծվել է Նապոլեոնի հրամանով 1807 թվականին Միլանում՝ Նապոլեոնյան Իտալական թագավորության մայրաքաղաքում։ Բացվել է 1808 թվականին Սանտա Մարիա դելլա Պասիոնե մենաստանին կից։ Սովորել են և՛ արական, և՛ իգական սեռի ներկայացուցիչներ։
1898 թվականին կոնսերվատորիայում բացվել է երաժշտական գործիքների թանգարան, 1965 թվականից սկսել են դասընթացներ երաժշտագետների համար, 1969 թվականից՝ Եվրոպայում առաջին մասնագիտական էլեկտրոնային երաժշտության կուրսերը  կոմպոզիտորների համար։ Համարվում է Իտալիայի ամենամեծ երաժշտական հաստատությունը։
Կոնսերվատորիայի միջնակարգ երաժշտական դպրոցը՝ «Liceo Musicale», բացվել է 1971 թվականին։ 1981-2010 թվականներին իրականացրել է փորձնական համագործակցություն Իտալիայի կրթության նախարարության հետ։


== Կոնսերվատորիայի ղեկավարներ ==


== Հայտնի դասախոսներ ==
Ջորջո Ֆեդերիկո Գեդինի
Ֆրանկո Դոնատոնի
Ալֆրեդո Կատալանի
Ֆրանչեսկո Լամպերտի
Ամիլկարե Պոնկելլի
Լաուրո Ռոսսի
Խավիեր Տոռես Մալդոնադո


== Ծանոթագրություններ ==


== Արտաքին հղումներ ==
Պաշտոնական կայք Archived 2015-12-04 at the Wayback Machine.
Touring club italiano (1998), «Il conservatorio di musica Giuseppe Verdi», Milano, Guida d’Italia, Touring Editore, p. 337, ISBN 978-88-365-1249-2, https://books.google.am/books?id=nshyVnFbYbIC&pg=PA337 
Liceo Musicale
Հրայր Անանյան

Հրայր Սարգսի Անանյան (1913 - անհայտ), հայ մանկավարժ, Երկրորդ համաշխարհային պատերազմի մասնակից։ ՀԽՍՀ վաստակավոր ուսուցիչ։ Արժանացել է Լենինի շքանշանի։ ԽՄԿԿ անդամ (1939 թվականից)։


== Կենսագրություն ==
Ծնվել է ուսուցչի ընտանիքում։ Թբիլիսիի հայկական № 72 դպրոցն ավարտելուց հետո հայրենի գյուղում անցել է ուսուցչական աշխատանքի, հետագայում սովորել և ավարտել է Երևանի Խաչատուր Աբովյանի անվան հայկական մանկավարժական ինստիտուտի բանասիրական ֆակուլտետը և նորից վերադարձել Շամշադին։ Սկզբում աշխատել է որպես ուսուցիչ, ապա ժողկրթբաժնի տեսուչ և դպրոցի տնօրեն։ 1940 թվականին զորակոչվել է բանակ։ Երբ սկսել է Հայրենական մեծ պատերազմը, նա որպես քաղաշխատող մասնակցել է տարբեր ռազմաճակատների մարտական գործողություններին։
Բանակից զորացրվելուց հետո աշխատել է Երևանի Միքայել Նալբանդյանի և Շավարշյանի անվան դպրոցներում որպես ուսմասվար, դպրոցի տնօրեն։ Հոդվածներով հանդես է եկել մանկավարժական մամուլում։
Պարգևատրվել է «Կարմիր աստղ» շքանշանով, Մարտական ծառայությունների համար և մի շարք այլ մեդալներով, իսկ ետպատերազմյան տարիներին՝ նաև Լենինի և Աշխատանքային կարմիր դրոշի շքանշաններով։


== Ծանոթագրություններ ==
Երկարամազ կոլլի

Երկարամազ կոլլի (անգլ. rough collie), շոտլանդական հովվաշուն, ծառայողական շների ցեղատեսակ։ Կոլլիների խմբին է պատկանում նաև Կարճամազ կոլլին։


== Ցեղատեսակի պատմությունը ==
Ցեղատեսակը հայտնի է դարձել XIX դարում ` Մեծ Բրիտանիայում, մասնավորապես Շոտլանդիայում և Ուելսում։ Կոլլի անվանումը, որի ստուգաբանությունը այնքան էլ պարզ չէ (հավանաբար նշանակում է սև), հիմնավորվել է ցեղատեսակի վրա դեռևս XVII դարից` մասնավորապես Թոմաս Վերվիկի գիտական աշխատություններից։
Ցեղատեսակն առաջացել է տարբեր հովվաշների խառնուրդներից։ Այս ցեղատեսակի շուն ունենալը Վիկտորյա թագուհու օրոք դարձավ մոդայիկ։ Որպես հովվաշուն գործածվում էր Շոտլանդիայի լեռներում։ Առաջին անգամ ցուցադրվել է 1860 թվականին Բիրմինգհեմում ` հովվաշների ցուցահանդեսում։ 1879 թվականին առաջին անգամ դուրս է հանվել Անգլիայից։


== Ընդհանուր բնութագիրը ==
Մարդամոտ է, հեշտ վարժեցվող և ենթարկվող։ Ակտիվ ֆիզիկական կյանքի համար նպատակահարմար է օրական վազեցնել 5-6 կմ։ Չի սիրում շղթայակապ կարգավիճակը։ Հավատարիմ է, հոգեպես հավասարակշռված։ Ունի էլեգանտ և հպարտ կեցվածք։ Կարող է ծառայել որպես պահապան, հսկող և նույնիսկ դայակ։ Որպես հովվաշուն` ունի կորած ոչխարներին և այծերին որոնելու և գտնելու բնազդ, ինչպես նաև կարողանում է նրանց փրկել, երբ նրանք ընկած են փոսերի կամ ջրանցքների մեջ։ Լավ են տանում վատ եղանակը և ցուրտը, պայմանով, որ ունեն չոր ու տաք, միջանցիկ քամիներից զերծ բույն։
Տարբեր երկրներում և տարբեր տարիների, այս ցեղատեսակի ստանդարտները անընդհատ փոփոխվել են։ Ներկայումս գործում են հետևյալ ստանդարտները. մնդավի բարձրությունը՝ 56-61 սմ (արու), 51-56 սմ (էգ), քաշը՝ 26-34 կգ (արու), 19-26 կգ (էգ)։ Հիմնականում ընդունված է երեք գույն, որոնք գերադասելի են շան գունավորման համար (բաց ոսկեգույնի երանգները մինչև մուգ ոսկեգույն, սև և շիկագույն երանգները սպիտակ գույնի համադրությամբ)։
Անգլո-ամերիկյան գրող Էրիկ Նայթի պատմվածքների հիման վրա ստեղծվել է Լեսսի շան կերպարը, որը Երկարամազ կոլլի էր։


== Ծանոթագրություններ ==
Մահսերտա

Մահսերտա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գվադելուպայի ֆուտբոլի ազգային հավաքական

Գվադելուպայի ֆուտբոլի ազգային հավաքականը ներկայացնում է Ֆրանսիայի անդրծովյան դեպարտամենտ Գվադելուպան ֆուտբոլի միջազգային մրցաշարերում և առանձին հանդիպումներում։ Գվադելուպայի հավաքականը չի հանդիսանում ՖԻՖԱ-ի անդամ, սակայն Ֆրանսիայի ֆուտբոլի ֆեդերացիայի որոշմամբ իրավունք ունի հանդես գալ տարածաշրջանային մրցաշարերում, այդ պատճառով էլ անդամակցում է ԿՈՆԿԱԿԱՖ-ին։ Վերահսկվում է Ֆրանսիայի ֆուտբոլի ֆեդերացիայի բաժանմունքի՝ Գվադելուպայի ֆուտբոլային լիգայի կողմից։
ԿՈՆԿԱԿԱՖ-ի հատուկ կանոնակարգով գվադելուպական արմատներ ունեցող ֆրանսիացի ֆուտբոլիստները կարող են հանդես գալ Գվադելուպայի հավաքականի կազմում միայն այն դեպքում, եթե վերջին հինգ տարիների ընթացքում հանդես չեն եկել Ֆրանսիայի հավաքականի կազմում։ Գվադելուպայի հավաքականի կազմում հանդես եկած ֆուտբոլիստները չունեն խոչընդոտներ Ֆրանսիայի հավաքականի կազմում հանդես գալու համար։


== ԿՈՆԿԱԿԱՖ-ի ոսկե գավաթ ==
1991-1996 - չի որակավորվել
1998 - չի խաղացել
2000-2005 - չի որակավորվել
2007 - 3-րդ/4-րդ տեղ
2009 - քառորդ եզրափակիչ
2011 - խմբային փուլ


== Գվադելուպական ծագմամբ ֆրանսիացի հայտնի ֆուտբոլիստներ ==
Շեղատառով նշված են Գվադելուպայի հավաքականի կազմում հանդես եկած ֆուտբոլիստները

Ժոսլեն Անգլոմա
Թիերի Անրի
Պեգի Արֆեքսադ
Վիլյամ Գալաս
Ռոնալդ Զուբար
Լիլիան Թյուրամ
Պասկալ Շիմբոնդա
Լուի Սաա
Միքաել Սիլվեստր
Սիլվեն Վիլտոր
Մարիուս Տրեզոր
Ֆիլիպ Քրիստանվալ


== Արտաքին հղումներ ==
Գվադելուպայի ֆուտբոլային լիգայի պաշտոնական կայք Archived 2011-07-23 at the Wayback Machine.
Վիսոկոե (գյուղ, Տորժոկսկի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ռուս.՝ Высокое), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2002 թվականին գրանցված տվյալներով կազմում էր 940 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդելազիզ Բառադա

Աբդելազիզ Բառադա (ֆր.՝ Abdelaziz Barrada, հունիսի 19, 1989(1989-06-19), Պրովեն), մարոկացի կիսապաշտպան, ով հանդես է գալիս «Օլիմպիկում» և Մարոկկոյի ազգային հավաքականում։ Մասնակցել է 2012 թվականի Օլիմպիական խաղերին։


== Ակումբային կարիերա ==


=== «Պարի Սենտ Ժերմեն» ===
Բառադան «Պարի Սեն Ժերմենի» ակադեմիայի սան է։ 2007 թվականին նա տեղափոխվել է ակումբի երկրորդ թիմ, և այնտեղ հանդես եկել մինչև 2010 թվականը։


=== «Խետաֆե» ===
2010 թվականին ֆուտբոլիստը պայմանագիր է կնքել իսպանական «Խետաֆեի» հետ, և առաջին մրցաշրջանը անցկացրել ակումբի երիտասարդական թիմում։ 2011 թվականից սկսած ֆուտբոլիստը հանդես է եկել թիմի հիմնական կազմում։ Լա Լիգայում Բառադան իր դեբյուտը նշել է 2012 թվականի հունվարի 21-ին՝ «Ռասինգի» դեմ խաղում։ Նոյեմբերի 7-ին ֆուտբոլիստը խփել է իր առաջին գոլը թիմի կազմում՝ «Ատլետիկո Մադրիդի» դեմ խաղում։


=== «Ալ Ջազիրա» ===
2013 թվականին Աբդելազիզը տեղափոխվել է «Ալ Ջազիրա»։ Թիմի կազմում անցկացրել է 1 մրցաշրջան, և մասնակցել 22 խաղի։


=== «Օլիմպիկ» ===
2014 թվականի օգոստոսի 10-ին 4․5 միլիոն եվրոյի դիմաց Աբդելազիզը տեղափոխվել է ֆրանսիական «Օլիմպիկ»։ Իր առաջին գոլը թիմի կազմում նա խփել է 2014 թվականի օգոստոսի 29-ին «Նիցայի» դեմ խաղում։


== Ազգային հավաքական ==
2012 թվականի փետրվարի 19-ին Բառադան իր դեբյուտն է նշել Մարոկկոյի ազգային հավաքականի կազմում՝ Բուրկինա Ֆասոյի դեմ խաղում։ 2012 թվականի հոկտեմբերի 13-ին Աֆրիկայի գավաթի խաղարկության շրջանակներում կայացած Մոզամբիկի հավաքականի դեմ խաղում նա դարձել է իր առաջին գոլի հեղինակը ազգային հավաքականի կազմում։


== Գոլերը Մարրոկոյի ազգային հավաքականի կազմում ==


== Ծանոթագրություններ ==


== Արտաքին հղումներ ==
Վիճակագրությունը soccerway.com կայքում
Պրոֆիլը Խետաֆեի պաշտոնական կայքում
Պրոֆիլը bdfutbol.com կայքում
Պրոֆիլը futbolme.com կայքում
Պետրեսի ամրոց

Պետրեսի ամրոց (իսպ.՝ Castillo de Petrés) կամ Բարոն դե Պետրեսի ամրոց-դղյակ (իսպ.՝ Casa-Castillo del Barón de Petrés), գտնվում է Իսպանիայի Վալենսիայի տարածաշրջան Պետրես գավառում։ 2001 թվականի մայիսի 9-ին ամրոցն ընդգրկվել է Իսպանիայի մշակութային ժառանգությունների ցանկում՝ R-I-51-0010628 գրանցման համարի ներքո։


== Պատմություն ==
Երևի  ամրոցը կառուցվել 14-րդ դարում` այն բանից հետո, երբ ավարտվել է տարածքի վերանվաճումը։ Հնարավոր է, որ ամրոցը կառուցվել է աշտարակի կամ մուսուլմանների փոքր ամրոցի տեղում։ Այն կառուցվել է Խոան Ագուիլո Ռոմեուի (իսպ.՝ Joan Aguiló Romeu) հրամանով։ 1340 թվականին նա դառնում է այդ տարածքի սեփականատեր։


== Նկարագրություններ ==
Պետրեսի ամրոցը ունեցել է քառակուսի տեսք, որը բոլոր կողմերով պաշտպանված էր պարիսպներով և ատամնաշարավոր աշտարակով։ Գլխավոր շինությունը, որը իրենից ներկայացնում է վալենսիական գոթական պալատի տեսք, գտնվում է բլրի լայնածավալ գագաթի վրա, որով անցնում է Սոգունտոյի (իսպ.՝ Sagunto) հին  ճանապարհը։
Մուտքը դեպի ներքին բակ ճանապարհը անցնում է կիսագնդաձև արկայի միջով։ Ներքին բակի ներքևի հատվածում առկա են հատուկ տարաներ, որոնցում հավաքվում էին անձրևաջրերը։


== Պատկերասրահ ==

		
		
		
		


== Ծանոթագրություններ ==
http://www.cult.gva.es/dgpa/bics/detalles_bics.asp?IdInmueble=175
https://web.archive.org/web/20120426105708/http://usuarios.multimania.es/vicolm/safor13.htm
Քրիստիան Մալի

Քրիստիան Մալի (գերմ.՝ Christian Mali, հոկտեմբերի 2, 1832(1832-10-02), Ուտրեխտ, Ուտրեխտ, Նիդերլանդներ - հոկտեմբերի 1, 1906(1906-10-01), Մյունխեն, Գերմանական կայսրություն)՝ գերմանացի նկարիչ, արվեստի պրոֆեսոր։ 
Նրա ավագ եղբայրը՝ Հովհաննես Մալին (1828-1865), նույնպես նկարիչ է եղել։


== Կենսագրություն ==
Մալին  ընտանիքի 10 զավակներից կրտսերն էր, որոնցից յուրաքանչյուրին շնորհվել էր գեղարվեստական տաղանդ։ 1833 թվականին հոր անսպասելի մահից հետո Մալին մոր հետ տեղափոխվել են  Վյուրթեմբերգ, որտեղ աշխատել է որպես փայտափորագրիչ, մինչև 1858 թվականը։ 1860 թվականին նա եղբոր՝ Հովհաննեսի հետ տեղափոխվել են Մյունխեն, որտեղ Քրիստիանը դառնում է անիմալիստ Անտոն Բրայթի ընկերը։
Վերոնա կատարած այցի արդյունքում նա սկսել է հետաքրքրվել ճարտարապետական նկարչությամբ։ 1865 թվականին եղբոր մահից հետո, Մալին այցելում է Դյուսելդորֆ, այնուհետև Փարիզ, որտեղ նա ծանոթանում է վերջերս մահացած գեղանկարիչ Կոնստանտ Թրոյոնի աշխատանքներին և ընկերոջ՝ Բրեյթի ազդեցությամբ որոշում է նվիրել իրեն անիմալիստիկային։
1905 թվականի ապրիլի 14-ին դարձել է Ռիսի Բիբերախի պատվավոր քաղաքացի։ Հաջորդ տարի Մալիի մահից հետո, նրան թաղում են եղբոր մոտ, Կաթոլիկ գերեզմանատանը։  Նա իր ունեցվածքը, ստեղծագործությունների մեծ մասը և արվեստանոցը կտակել է Բիբերախ քաղաքին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Künstlerkolonie Brannenburg(չաշխատող հղում)
Biography and appreciation of Christian Mali by Gerhard Raff
1ԳՆ93

1ԳՆ93 «Փոքրիկ», ռուսական արտադրության գիշերային նշանոց։ Նախատեսված է կռվի դաշտը և կրակահերթերի վայրերը եղանակային վատ պայմաններում դիտարկելու  համար։ Այս մոդելը ստեղծվել է 1990-ական թվականներին «Թոչպրիբորում» ԿԴԲ-ում։ Արտադրվել է «Նովոսիբիրսկի սարքաշինական գործարան» ԲԲԸ-ի կողմից (ք․ Նովոսիբիրսկ)։ Դիզայներական առանձնահատկությունները թույլ են տալիս նշանոցն ամրացնել համեմատաբար ավելի փոքր զենքերի վրա։


== Կառուցվածք ==
Ներկայիս ձևափոխված կառուցվածքում մի շարք դետալներ տեղափոխվել են նշանոցի կողային հատված, ավելացվել են հեռաչափ ցանց, մեխանիզմն ու պայծառությունը կարգավորելու հարմարություն, և լուսավորությունը ավտոմատ կերպով կարգավորելու հնարավորություն։


== Մոդելներ ==
1ԳՆ93-1 նախատեսված՝ ԱԿ74Ն-ի, ԱԿ74Մ-ի, ԱԿ101-ի, ԱԿ102-ի, ԱԿ105-ի, ԱԿ107-ի, ԱԿ108-ի, ԱՆ-94-ի, Վալի և Վինտորեզի համար
1ԳՆ93-2 նախատեսված՝ ԱԿ74Ն-ի, ԱԿ74Մ-ի, ԱԿ101-ի, ԱԿ102-ի, ԱԿ105-ի, ԱԿ107-ի, ԱԿ108-ի, ԱՆ-94-ի և ՁՀՆ-7-ի համար
1ԳՆ93-3 նախատեսված՝ ԿԳ-ի և ԴԴՀ-ի համար
1ԳՆ93-4 նախատեսված՝ ԴԴՀ-ի և Դրագունովի ծալովի դիպուկահար հրացան


== Մոդելների մարտավարատեխնիկական բնութագիր ==


== Ծանոթագրություններ ==


== Արտաքին հղումներ ==
1ԳՆ93 նշանոցը sniper-weapon.ru կայքում Archived 2017-06-30 at the Wayback Machine.
1ԳՆ93-2 «Փոքրիկ» նշանոցի նկարագրությունը www.ak-info.ru կայքում
1ԳՆ93-2 օպտիկական նշանոցը արտադրողի կայքում
1ԳՆ93-3 օպտիկական նշանոցը արտադրողի կայքում
Դալնյայա Շեբելինկա

Դալնյայա Շեբելինկա (ուկրաիներեն՝ Дальня Шебелинка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1925 թվականին։
2001 թվականի տվյալներով Դալնյայա Շեբելինկա գյուղում բնակվում էր 71 մարդ։ Բնակավայրը զբաղեցնում է 0,47 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղամ Հարությունյան

Գեղամ Ստեփանի Հարությունյան (դեկտեմբերի 15, 1905(1905-12-15), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 19, 1988(1988-09-19) կամ հոկտեմբերի 19, 1988(1988-10-19), Երևան, Հայկական ԽՍՀ, ԽՍՀՄ), հայ դերասան, ՀԽՍՀ ժողովրդական արտիստ (1956)։


== Կենսագրություն ==
Ծնվել է Գյումրիում՝ հյուսնի ընտանիքում, ապա ընտանիքով տեղափոխվել են Թիֆլիս։ Այստեղ 1916 թվականին ավարտել է Կուկիայի եռամյա դպրոցը և ընդունվել Ներսիսյան հայոց հոգևոր դպրոց։ Թատերական գործունեությունը սկսել է սիրողական խմբերում։ 1930 թվականի աշնանը նրան նկատում են Թ.Սարյանը և Վ.Աճեմյանը և հրավիրում Լեննականի Պետթատրոն՝ որպես դերասան։  1930-1947 թվականներին հանդես է եկել Լենինականի դրամատիկական թատրոնում, իսկ 1947 թվականից՝ Սունդուկյանի անվան թատրոնում։ Նկարահանվել է կինոյում և հեռուստաֆիլմերում։


== Դերեր թատրոնում ==
Արա Գեղեցիկ՝ «Արա Գեղեցիկ և Շամիրամ»
Պեպո՝ «Պեպո»
Տրոֆիմով՝ «Բալենու այգի»
Վանյա Զեմնուխով՝ «Երիտասարդ գվարդիա»
Զարիֆյան՝ «Փորձադաշտ»
Լուիջի՝ «Շաբաթ, կիրակի, երկուշաբթի» (1964 թվական)
Կազարին՝ «Դիմակահանդես»
Գուլդ՝ «Ռուսական հարց»
Էդմունդ՝ «Արքա Լիր»
Պյոտր Զարուդնի՝ «Մի խուլ նրբանցքում»
Տոնինո և Ձանետտո «Վենետիկյան երկվորյակներ»
Կրեչինսկի՝ «Կրեչինսկու հարսանիքը»
Քսանթոս՝ «Եզոպոս»


== Դերեր կինոյում ==
«Երկու գիշեր», 1932
«Զանգեզուր», 1938
«Թռիչք անդունդի վրայով», 1959
«Փլուզում», 1959
«Սայաթ-Նովա», 1960, Հայֆիլմ
«Քայլեր», 1962
«Հեղնար աղբյուր», 1970
«Քաոս», 1973, Հայֆիլմ
«011 աքսորականը», 1978, Հայֆիլմ
«Ձորի Միրոն», 1979, Հայֆիլմ


== Աղբյուրներ ==
Գ. Հարությունյանի կենսագրությունը, լուսանկարներ


== Գրականություն ==
Գեղամ Հարությունյան (ժողովածուի կազմող՝ Ս. Հարդենյան), Երևան, 1982։
Կայա (քաղաք)

Կայա (ֆր.՝ Kaya), քաղաք և կոմունա Բուրկինա Ֆասոյում։


== Աշխարհագրություն ==
Կայա քաղաքը գտնվում է Բուրկինա Ֆասոյի կենտրոնական մասում, այն Հյուսիս-կենտրոնական շրջանի և Սանմատենգա նահանգի հիմնական քաղաքն է։ Գտնվում է երկրի մայրաքաղաքից՝ Ուագադուգու քաղաքից 100 կիլոմետր հյուսիս-արևելք, ծովի մակարդակից 353 մ բարձրության վրա։ Կոմունան բաժանված է 7 սեկտորի։


== Կլիմա ==


== Տնտեսություն և տրանսպորտ ==
Կայայում զարգացած է կաշվի և կոշիկի արդյունաբերությունը, գործում է բրդի և կաշվի առևտրի կենտրոն։ Քաղաքն ունի փոքր օդանավակայան, բացի այդ, Կայան երկաթուղով միացված է Ուագադուգուին։


== Բնակչություն ==
2013 թվականի տվյալներով՝ քաղաքի բնակչությունը կազմում էր 69 541 մարդ։ Համայնքի բնակչությունը, 2006 թվականի մարդահամարի տվյալներով, կազմում է 114 807 մարդ։
Քաղաքի բնակչության դինամիկան ըստ տարիների.


== Նշանավոր բնիկներ ==
Ժան Բատիստ Ուեդրաոգո - Վերին Վոլտայի նախկին նախագահ


== Քույր քաղաքներ ==
 Հերցոգենաուրախ, Գերմանիա
 Շատելերո, Ֆրանսիա
 Սավաննա, ԱՄՆ


== Ծանոթագրություններ ==
Այվիլ

Այվիլ (ֆր.՝ Ailleville), համայնք Ֆրանսիայի Գրանդ Էստ մարզի Օբ գավառում։
Բնակչությունը 2014 թվականի դրությամբ կազմում է 265 մարդ, բնակչության խտությունը` 52.89 մարդ/կմ²։ Բնակավայրը զբաղեցնում է 5.01 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից` 85 կմ հարավ, Տրուա քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 192 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 52։ Ակտիվության ցուցանիշը կազմում է 72,9 %։ 140 աշխատունակ մարդկանցից աշխատել է 124 անձ (66 տղամարդ և 58 կին)։ Գործազուրկ են եղել 16 անձ (8 տղամարդ և 8 կին)։ 52 անաշխատունակներից 24-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հանելուկասաց (DC comics)

Հանելուկասաց (անգլ. The Riddler), DC կազմակերպության Բեթմենի մասին պատմող կոմիքսներում հանդիպող չարագործ։ Կերպարը ստեղծվել է սցենարիստ Բիլ Ֆինգերի և նկարիչ Դիք Սփրանգի կողմից։ Առաջին անգամ հայտնվել է 1948 թվականին Detective Comics -ի 140-րդ համարում։


== Կենսագրություն ==
Էդվարդ Նիգման դեռ մանկուց տարված է եղել հանելուկներով։ Այդ ասպարեզում ունեցած իր գիտելիքների հիման վրա որոշել է իր հմտություններն օգտագործել մեծամասշտաբ հանցագործություններ կատարելու համար՝ հիմարեցնելով Գոթեմ քաղաքի ոստիկանությանը։ Նա ինքն իրեն տվել է Է. Նիգմա կեղծանունը, ինչը հունարենից թարգմանաբար նշանակում է հանելուկ։ Հագնելով հարցական նշաններով պատված իր կանաչ զգեստը, և կոչելով իրեն Հանելուկասաց՝ նոր չարագործը սկսում է իր հանցավոր գործունեությունը։ Որպես զենք Հանելուկասացը օգտագործում է մի ձեռնափայտ, որի գլխիկը հարցական նշանի տեսք ունի։ Իր «Հանելուկասաց» կեղծանունը Էդդին ստացել է հանցագործության վայրերում ճամպրուկով գլուխկոտրուկներ, հանելուկներ և ապացույցներ թողնելու պատճառով։


== Արտաքին հղումներ ==
Հանելուկասացը ign.com կայքում
Իննիմոն

Իննիմոն (ֆր.՝ Innimond), կոմունա Ֆրանսիայում, գտնվում է Ռոն Ալպերի մարզում։ Էն գավառում։ 
Կոդ INSEE կոմունայի 01190.


== Աշխահագրութւն ==
Կոմունան գտնվում է 420 մ հարավ-արևելք Փարիզից, Լիոնից 60 մ արևելք, 55 մ հարավ-արևելք Բուրկ ան Բրեսից։


== Կլիմա ==
Կլիման ցամաքային է և ցուրտ ձմեռով և շոգ ամառով։ Անձրևներ լինում են հազվադեպ, հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել էր 114 մարդ։


== Ադմինիստրացիա ==


== Էկոնոմիա ==
2010 թվականին միջին տարիքը 70 մարդու կազմում էր (15-64) կար 51 տնտեսապես ակտիվ, 19 անակտիվ (ակտիվության ցուցիչը՝ 72,9 %, 1999 թվականին՝ 70,4 %)։ 51 ակտիվ ապրողներից աշխատում էին 49 հոգի (27 տղամարդ և 22 կին), գործազուրկների թիվը հավասար էր 2-ի (1 տղամարդ և 1 կին)։ Միջինը 19 պասիվ 3 մարդ կամ աշակերտներ էին, կամ ուսանողներ, 7 թոշակառու, 9 հոգի անակտիվ էին այլ պատճառներով.


== Ծանոթագրություններ ==


== Արտաքին հղումներ ==
«Իննիմոն» (ֆրանսերեն)։ Վիճակագրության ազգային ինստիտուտ։ Վերցված է 2014-04-10 
«Иннимон» (ֆրանսերեն)։ cassini.ehess.fr։ Վերցված է 2014-04-10
Նիլ Ֆիլատով

Նիլ Ֆեոդորի Ֆիլատով (ռուս.՝ Нил Фёдорович Филатов; հունիսի 2, 1847(1847-06-02), Միխայլովկա, Սարանսկի վարչական շրջան, Պենզայի գուբերնիա, Ռուսական կայսրություն - փետրվարի 8, 1902(1902-02-08), Մոսկվա, Ռուսական կայսրություն), ռուս մանկաբույժ, Ռուսաստանում մանկաբուժության հիմնադիրներից, Վլադիմիր Ֆիլատովի հորեղբայրը։
Ավարտել է Մոսկվայի համալսարանի բժշկական ֆակուլտետը (1869 թ.), աշխատել Մոսկվայի Սոֆիայի (այժմ՝ Ն․ Ֆիլատովի անվան) մանկական հիվանդանոցում։ 1891 թվականից՝ Մոսկվայի համալսարանի մանկական հիվանդությունների առաջին ինքնուրույն ամբիոնի պրոֆեսոր և ղեկավար։ Ֆիլատովը մանկաբուժության մեջ զարգացրել է կլինիկա-ֆիզիոլոգիական ուղղությունը։ Ապացուցել է ջրծաղիկ հիվանդության ինքնուրույնությունը (1877 թ.), նկարագրել քութեշային կարմրախտը, վարակիչ մոնոնուկլեոզը (1885 թ.) և այլն։
Շատ աշխատանքներ վերաբերում են մանկական նյարդախտաբանությանը։ 1892 թվականին նրա նախաձեռնությամբ կազմակերպվել է Ռուսաստանի մանկաբույժների ընկերությունը։


== Ծանոթագրություններ ==
Կուդաշմանովո

Կուդաշմանովո (ռուս.՝ Кудашманово, բաշկիրերեն՝ Ҡоҙашман), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամբուկա Պիստոյեզե

Սամբուկա Պիստոյեզե  (իտալերեն՝  Sambuca Pistoiese), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 1693 մարդ (2008 թվականի տվյալներով)։ Բնակչության խտությունը՝ 22 մարդ/կմ²։ Տարածքը՝ 77 կմ²։ Փոստային ինդեքս՝ 51020։ Հեռախոսային կոդ՝ +39 0573։
Սուրբ Հակոբոս առաքյալ Զեբեդյանը հարգվում է որպես համայնքի հովանավոր։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 0573 893716
Գլխավոր կայք։ http://www.comune.sambuca.pt.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խարազան (թերթ)

«Խարազան», երգիծական և քաղաքական շաբաթաթերթ։ Լույս է տեսել 1909 թվականին, Կոստանդնուպոլսում։ Խմբագիր՝ Ա. Անտոնյան։ Քննադատել է երիտթուրքերի քաղաքականությունը և հայահալած գործելակերպը։ Արտացոլել և խրախուսել է արևմտահայ մշակութային և հասարակական կյանքի առաջադիմական միտումները, կոչ արել զբաղվել հայ գաղթականների ճակատագրով։ Տպագրել է Երվանդ Օտյանի, Մ. Կյուրճյանի, Մ. Նաթանյանի երգիծական գործերը։ «Խարազան»-ին զուգահեռ հրատարակվել է նաև «Խարազան» օրաթերթը։
Պենա Կառլոս

Պենա Կառլոս (անգլ.՝ Carlos Roberto Pena, օգոստոսի 15, 1989(1989-08-15), Քոլամբիա, Միսսուրի), ամերիկացի դերասան, երգիչ և պարող։


== Կենսագրություն ==


=== Վաղ հասակ ===
Կառլոսը ծնվել է Կոլումբիայի Միսուրի քաղաքում։ Նա մեծացել է Ֆլորիդա մարզի Վեստոնե քաղաքում։ Նրա հայրը իսպանական և վենեսուելական արմատներ ունի, իսկ մայրը՝ դոմինիկյան։


=== Կարիերա ===
Կառլոսը դեռ դպրոցում սովորելու տարիներին նկարանվել է ջրային ատրճանակի գովազդում։ Նրա դեմքը հայտնվել է խաղալիքների փաթեթավորման վրա։ Կառլոսը սովորում էր Բոստոնի կոնսերվատորիայում, երբ նրա մենեջերը նրան ներկայացրեց «Big Time Rush» խմբում երգելու հրավերը։ Կառլոսը չէր ուզում, բայց գնաց հանդիպմանը։ Երկու ամիս անց նա դեր ստացավ և 2009 թվականին տեղափոխվեց Հոլիվուդ։
2014 թվականի փետրվարին նա թողարկել է իր «Electrico» սինգլը «PenaVega» կեղծանունով։


=== Անձնական կյանք ===
2010-2012 թվականներին Կառլոսը հանդիպել է դերասանուհի Սամանտա Դրոուկի հետ։
2012 թվականի վերջին Կառլոսը հանդիպում էր դերասանուհի Ալեքսա Վեգայի հետ։
2013 թվականի սեպտեմբերին զույգը հայտարարեց իրենց նշանադրության մասին։
2014 թվականի հունվար 4-ին զույգն ամուսնացել է Մեքսիկայի Պուետրո Բալյարտե քաղաքում։ Կառլոսը և Ալեքսան այժմ ունեն նույն ազգանունը՝ ՊենաՎեգա (անգլ.՝ PenaVega)։


== Ֆիլմագրություն ==


== Ծանոթագրություններ ==


== Արտաքին հղումներ ==
Կարլոս Պենան (անգլ.) Internet Movie Database կայքում
Սիեռա Նևադա ազգային պարկ

Սիեռա Նևադա ազգային պարկ (իսպ.՝ Parque Nacional de Sierra Nevada), ազգային պարկ է, որն ընդգրկում է Իսպանիայի Անդալուզիա, Գրանադա, Ալմերիա և Մալագայի նահանգները։ 1999 թվականին հունվարի 14-ին հռչակվել է որպես ազգային պարկ։ Այն տարածվում է Ալպուխարրայից մինչև Էլ-Մարկուեսադոն և Լեկրին հովիտ` ընդգրկելով 85.883 հա տարածք, ըստ այդմ համարվում է ամենամեծ ազգային պարկն Իսպանիայում։


== Աշխարհագրություն ==
Կան ավելի քան 20 լեռնագագաթներ 3000 մետրի վրա, որոնցից ամենաբարձրերն են` Մուլասենը (Mulhacén), որի բարձրությունը կազմում է 3479 մետր, Վալետան՝ 3396 մետր բարձրությամբ և Ալկասաբան՝ 3371 մետր բարձրությամբ։ Հյուսիսային մասում բարձրացող գետերը թափվում են Գվադալկիվիր ավազան, իսկ ամենակարևորներն են Ֆարդեսն ու Խենիլը։ Միևնույն ժամանակ, արևմտյան և հարավային կողմի գետերը թափվում են Միջերկրական ծով։ Հարավային և արևմտյան մասերում են գտնվում Սիեռա Նևադայում գոյություն ունեցող գրեթե 50 լեռնային լճերի մեծամասնությունը, որոնցից շատերը նաև գետերի ակունքներ են։ Լանդշաֆտի մեծ մասը, մասնավորապես, ավելի քան 2,400 մետր բարձրության վրա սառցադաշտերի արդյունքում ձևավորվել են բազմաթիվ հովիտներ։


== Բուսական և կենդանական աշխարհ ==
Քանի որ Սիեռա Նևադան գտնվում է Եվրոպայի հեռավոր հարավում, իր մեկուսացած դիրքի շնորհիվ, ունի յուրահատուկ բուսական և կենդանական աշխարհ։ Վերջին սառցե դարաշրջանի ընթացքում տեսակները տեղափոխվեցին հարավ, որպեսզի ցուրտ հյուսիսից կլիմայական պայմաններից խուսափեն, և քանի որ կլիման կրկին ջերմանում է, կենդանիները վերապրում են՝ լեռներում ապաստան գտնելով։ Այգում գրանցվել են 2100 բույսերի տեսակներ, որոնցից 116-ը դասակարգվում են որպես վտանգված, և շուրջ 60-ը եզակի են (էնդեմիկ)։
Վտանգված տեսակները ներառում են Artemisia granatensis-ը, Marsh Gentian-ի էնդեմիկ ենթատեսակ է Սիեռա Նևադայում։ Սիեռա Նևադայի ամենանշանավոր բույսերից մեկը Plantago nivalis է, որը նաև հայտնի է որպես «Ձյան աստղ»։
Այգում ապրում է նաև պիրենյան այծ, ինչպես նաև այլ տեսակներ, ինչպիսիք են վայրի վարազները, կզաքիսները, փորսուղները և վայրի կատուները։ Թռչունների տեսակներից են ոսկե արծիվը, բոնելիի արծիվը, փոքրիկ բվերը, եվրասիական արծվաբվերը, և այլն։
Այգու եզրին է գտնվում Կորտիխուելայի բուսաբանական այգին, որտեղ ուսումնասիրվում և պահպանվում են Սիեռայի էնդեմիկ տեսակները։


== Տես նաև ==
Սիեռա Նևադա
Իսպանիայի ազգային պարկերի ցանկ


== Ծանոթագրություններ ==


== Արտաքին հղումներ ==
Sierra Nevada Natural Park (Իսպաներեն)
Զելյոնի (գյուղ, Վյազեմսկի շրջան)

Անվան այլ կիրառումների համար տե՛ս՝ ԶելյոնիԶելյոնի (ռուս.՝ Зелёный), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտառային համերգ (մուլտֆիլմ)

Անտառային համերգ (ռուս.՝ Лесной концерт), խորհրդային մուլտֆիլմ, որն ստեղծել է ռեժիսոր–մուլտիպլիկատոր Իվան Իվանով-Վանոն 1953 թվականին։  


== Սյուժե ==
Հասուն տարիքի հանդիսատեսի համար նախատեսված մուլտֆիլմն ստեղծվել է ըստ Սերգեյ Միխալկովի «Գեղանկարիչ փիղը» և «Երկու ընկերուհիներ» առակների, որոնք իրար են միացվել պարային–երաժշտական միջախաղով։
Սկզբում ներկայացվում է գեղանկարիչ փղի մասին առակը, որը բնանկար էր նկարել, և նախքան այն վերնիսաժ ուղարկելը հրավիրում է ընկերներին` տեսնելու կտավը, բայց չի կարողանում գոհացնել տարբեր ճաշակներ ունեցող բազմաթիվ քննադատներին, որոնցից էին Փիղը, Կոկորդիլոսը, Փոկը, Խլուրդը, Խոզը։ Նրանցից յուրաքանչյուրը փորձում է կտավին ավելացնել գեղեցիկի վերաբերյալ իր պատկերացումը։ Արդյունքում բնապատկերի փոխարեն խառնաշփոթ է ստացվում...
Մուլտֆիլմի հեղինակները բանաստեղծի հետ խորհուրդ են տալիս։

Դրանից հետո, Սագ–կոնֆերասյեն հայտարարում է ծրագրի հաջորդ համարը, որը պատմում է երկու ընկերուհիների` գեղեցկուհիներ Առնետի և Մկնիկի մասին առակը։ Հյուր գնալով Առնետին` Մուկը նախանձով ասում է նրան, թե ինչ շքեղ է նա ապրում, տան տիրուհու բոլոր տնային առարկաները արտասահմանից են... Առնետը հառաչանքով ասում է.

Մուլտֆիլմն ու առակը վերջանում են հետևյալ խոսքերով.


== Հեղինակներ ==
Սցենարի հեղինակ՝  Սերգեյ Միխալկով
Ռեժիսոր՝ Իվան Իվանով-Վանո
Բեմադրող նկարիչներ՝ Միխայիլ Բոտով, Անատոլի Սավչենկո, Կոնստանտին Կարպով
Կոմպոզիտոր՝ Ալեքսանդր Ցֆասման
Օպերատոր՝ Նիկոլայ Վոինով
Հնչյունային օպերատոր՝ Նիկոլայ Պրիլուցկի
Նկարիչ-մուլտիպլիկատորներ` Ֆաինա Եպիֆանովա, Նադեժդա Պրիվալովա, Լիդիա Ռեզցովա, Գրիգորի Կոզլով, Կոնստանտին Չիկին, Վլադիմիր Արբեկով, Բորիս Բուտակով, Լև Պոպով, Բորիս Սավկով, Տատյանա Ֆյոդորովա
Նկարիչ–դեկորատորներ՝ Վերա Վալերիանովա, Ելենա Տանենբերգ
Տեխնիկական օգնական` Վ․ Սվեշնիկովա
Մոնտաժող՝ Լիդիա Սազոնովա


== Դերերը հնչյունավորել են ==
Նիկոլայ Լիտվինով՝ պատմող Կատու Մուրլիկա
Լեոնիդ Պիրոգով՝ Կոկորդիլոս
Էրաստ Գարին՝ Փոկ
Գեորգի Միլլյար՝ Խլուրդ
Մարիա Միրոնովա՝	Առնետ
Գալինա Նովոժիլովա` Մուկ
Տատյանա Ստրուկովա՝ Խոզ


== Թողարկում DVD ձևաչափով ==
Մուլտֆիլմը  թողարկվել է DVD ձևաչափով` «Խոշոր պլան» ընկերության մուլտֆիլմերի «Անտառային պատմվածքներ» հավաքածուում։ Ձայնագրման ժամանակ չի օգտագործվել պատկերի ու ձայնի թվային վերականգնում։ Հավաքածուի մեջ ընդգրկված են եղել հետևյալ մուլտֆիլմերը. «Անտառային համերգ» (1953), «Կռվարար արջը» (1955), «Անտառային պատմություն» (1956), «Մաշան և արջը» (1960), «Երեք արջեր» (1958), «Ո՞ւմ կոներն են անտառում»(1965), «Աղվեսը, արջը և սայլակով մոտոցիկլետը» (1969), «Ջրշները գնում են հետքերով» (1970), «Անտառային ժամանակագրություն» (1970), «Անտառային արահետում» (1975)։

Ձայն-ռուսական Dolby Digital 1.0 Mono,
Տարածաշրջանային կոդ-0 (All),
Պատկեր-Standart 4:3 (1,33:1),
Գույն-PAL,
Ներկայացուցիչ-«Խոշոր պլան»,
Ապրանքատեսակ` 4600448017125։


== Ծանոթագրություններ ==


== Արտաքին հղումներ ==
«Անտառային համերգ» մուլտֆիլմը «Անիմատոր.ռու» կայքում
«Անտառային համերգ» youtube կայքում
Ջոնս շրջան (այլ կիրառումներ)

Ջոնս շրջան, կարող է վերաբերել՝

Ջոնս շրջան - ԱՄՆ Այովա նահանգի 99 վարչական միավորներից մեկը
Ջոնս շրջան - ԱՄՆ Հարավային Դակոտա նահանգի 66 վարչական միավորներից մեկը
Ջոնս շրջան - ԱՄՆ Միսսիսիպի նահանգի 82 վարչական միավորներից մեկը
Ջոնս շրջան - ԱՄՆ Ջորջիա նահանգի 159 վարչական միավորներից մեկը
Ջոնս շրջան - ԱՄՆ Տեխաս նահանգի 254 վարչական միավորներից մեկը
Օսթֆիլդերն

Օսթֆիլդերն (գերմ.՝ Ostfildern, ալեմանյան բարբառ՝ Oschtfilder), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտ վարչական շրջանի ենթակայության տակ։ Մտնում է Էսլինգեն շրջանի կազմի մեջ։ Բնակչությունը 36 327 մարդ է (2011 թվականի հունիսի 30-ի տվյալներով)։ Զբաղեցնում է 22,81 կմ² տարածք։ Պաշտոնական կոդը՝ 08 1 16 080։


== Աշխարհագրություն ==
Քաղաքը գտնվում է Ֆիլդեր բլրի արևելյան հատվածում, Շտուտգարտից հարավ-արևելք։ Շնորհիվ նման աշխարհագրական դիրքի՝ քաղաքը ստացել է իր անունը, որը կարելի է թարգամենլ «Արևելյան դաշտեր»։


== Պատմություն ==
Քաղաքը հիմնվել է 1975 թվականի հունվարի 1-ին՝ միավորելով մի քանի ինքնուրույն համայնքներ, որոնք մտնում են Էսլինգեն շրջանի կազմի մեջ։ Այդ համայնքներն են Նելինգենը, Ռուիթը, Կեմնաթը և Շերնհաուզենը։ 1976 թվականի հունվարի 1-ին համայնքը ստացավ քաղաքի կարգավիճակ, իսկ ևս 7 ամիս անց՝ խոշոր շրջանային քաղաքի։ Օսթֆիլդերնը տարածքի չափերով վեցերորդն է Էսլինգեն շրջանում։
Այժմ քաղաքը բաղկացած է 6 համայնքներից. բացի վերը նշված 4-ից քաղաքային համայնքներ են Պարկզիդլյունգը (բաժանվել է Նելինգեն շրջանից և պաշտոնապես իր կարգավիճակը ստացել 2006 թվականին) և Շարնհաուզեր Պարկը (քաղաքի ամենաերիտասարդ և նոր համայնքը, որ առաջացել է 1990-2000-ական թվականներին ազատ տարածքների վերակառուցման շնորհիվ)։


== Քույր քաղաքներ ==
 Ռայնախ (Շվեյցարիա, սկսած 1965 թվականից)
 Հոենեմս (Ավստրիա, սկսած 1965 թվականից)
 Մոնլյուել (Ֆրանսիա, սկսած 1978 թվականից)
 Միրանդոլա (Իտալիա, սկսած 1986 թվականից)
 Պոլտավա (Ուկրաինա, սկսած 1988 թվականից)
 Բիրավա (Լեհաստան, սկսած 1992 թվականից)


== Ծանոթագրություններ ==


== Արտաքին հղումներ ==
Պաշտոնական կայք
Գուե դ'Օսսու

Գուե դ'Օսսու (ֆր.՝ Gué-d'Hossus), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 512 մարդ, բնակչության խտությունը` 97.90 մարդ/կմ²։ Բնակավայրը զբաղեցնում է 5.23 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 115 կմ հյուսիս, Շառլվիլ Մեզիեր քաղաքից 25 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 361 աշխատունակ (15-64 տարեկան) բնակիչ, որոնցից ակտիվ էին 252-ը, իսկ ոչ ակտիվները` 109։ Ակտիվության ցուցանիշը կազմում է 69,8 %։ 252 աշխատունակ մարդկանցից աշխատել է 227 անձ (134 տղամարդ և 93 կին)։ Գործազուրկ են եղել 25 անձ (12 տղամարդ և 13 կին)։ 109 անաշխատունակներից 17-ը եղել են աշակերտներ կամ ուսանողներ, 43-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայրանտոն

Հայրանտոն, հայկական արական անուն։ Առաջացել է հայերեն հայր բառից և Անտոն անունից, որից հետևում է, որ այս անձնանունը բարդ բառ է։ Մեկ անգամ գործածվել է 1589 թվականին։


== Ծանոթագրություններ ==